33. ΝΟΜΟΘΕΤ.ΔΙΑΤΑΓΜΑ υπ’ αριθ. 745 της 10/10 Δεκ. 1970 (ΦΕΚ Α΄ 265) Περί ρυθμίσεως ζητημάτων τινων αφορώντων το Ε.Ι.Ρ. Άρθρ.1.-1.Από της ενάρξεως της ισχύος του παρόντος, το Εθνικόν Ίδρυμα Ραδιοφωνίας (Ε.Ι.Ρ.), μετονομάζεται, εν όψει των κατά τας κειμένας διατάξεις επιδιώξεών του, εις Εθνικόν Ίδρυμα Ραδιοφωνίας – Τηλεοράσεως (Ε.Ι.Ρ.Τ.), ον και υπό την νέαν ονομασίαν του, αυτό τούτο το αρχήθεν συσταθέν νομικόν πρόσωπον. 2.Όπου της κειμένης νομοθεσίας αναφέρεται το Ίδρυμα υπό την αρχικήν του ονομασίαν, εφεξής νοείται τούτο δια την εφαρμογήν της υπό την νέαν τοιαύτην. Άρθρ.2.-«1.Το ΕΙΡΤ διοικείται υπό επταμελούς Διοικητικού Συμβουλίου απαρτιζομένου: α.Εκ δύο προσώπων κύρους, διακριθέντων εις τον δημόσιον βίον και δυναμένων να συμβάλουν εις την επίτευξιν της αποστολής του Ιδρύματος. Εκ τούτων ο είς διορίζεται ως Πρόεδρος, ο δε έτερος ως Αντιπρόεδρος. β.Εξ ενός εκπροσώπου του Υπουργείου Οικονομικών τουλάχιστον επί βαθμώ 2ω, οριζομένου υπό του Υπουργού των Οικονομικών. γ.Εξ ενός εκπροσώπου του Υπουργείου Μεταφορών και Επικοινωνιών τουλάχιστον επί βαθμώ 2ω, κατά προτίμησιν εκ των ειδικών εις τα θέματα Τηλεπικοινωνίας, οριζομένου υπό του Υπουργού Μεταφορών και Επικοινωνιών. (Αντί της σελ. 296,17(α) Σελ. 296,17(β) Τεύχος 523-Σελ. 137 Κρατική Ραδιοφωνία-Τηλεόραση 18.Ρ.α.31-33 δ.Εκ τριών εκπροσώπων εκ του Επιστημονικού, Καλλιτεχνικού και Λογοτεχνικού Κόσμου, κατά προτίμησιν ειδικών περί τα θέματα Ραδιοφωνίας και Τηλεοράσεως. 2.Ο Πρόεδρος, ο Αντιπρόεδρος και τα μέλη του Διοικητικού Συμβουλίου, διορίζονται επί τριετεί θητεία, δι’ αποφάσεως του Πρωθυπουργού, δημοσιευομένης δια της Εφημερίδος της Κυβερνήσεως. Ούτοι δύναται ν’ αντικαθίστανται ελευθέρως και προ της λήξεως της θητείας των. 3.Τον Πρόεδρον του Διοικητικού Συμβουλίου απόντα, κωλυόμενον ή ελλείποντα, αναπληροί καθ’ όλας αυτού τας αρμοδιότητας ο Αντιπρόεδρος. 4.Τα θέματα εις το Διοικητικόν Συμβούλιον εισηγείται ο Γενικός Διευθυντής του Ιδρύματος ή το οριζόμενον υπ’ αυτού αρμόδιον υπηρεσιακόν όργανον. 5.Το Διοικητικόν Συμβούλιον ευρίσκεται εν απαρτία εφ’ όσον οι παρόντες σύμβουλοι είναι πλείονες των απόντων, μεταξύ δε των παρόντων ο Πρόεδρος ή ο Αντιπρόεδρος αυτού. 6.Μέλος του Διοικητικού Συμβουλίου απουσιάζον αναιτιολογήτως εκ τριών συνεδριάσεων αυτού συνεχώς ή επί 6 τοιαύτας εντός του αυτού έτους, απαλλάσσεται των καθηκόντων του κατά τον τρόπον του διορισμού του. 7.Ο χρόνος της θητείας μέλους, διοριζομένου προς πλήρωσιν κενωθείσης θέσεως εντός της τριετίας, λήγει μετά της τοιαύτης των υπολοίπων μελών. 8.Εν περιπτώσει θανάτου, παραιτήσεως ή εκπτώσεως από της θέσεώς του μέλους τινος του Διοικητικού Συμβουλίου, τούτο θεωρείται εν νομίμω συγκροτήσει μέχρι του διορισμού αντικαταστάτου, εφ’ όσον δια των λοιπών μελών δύναται να επιτευχθή απαρτία. 9.Γραμματεύς του Διοικητικού Συμβουλίου ορίζεται δι’ αποφάσεως του Γενικού Διευθυντού του ΕΙΡΤ, είς εκ των ανωτέρων τακτικών υπαλλήλων του Ιδρύματος. 10.Εις τον Πρόεδρον, τον Αντιπρόεδρον, τα μέλη και τον Γραμματέα του Διοικητικού Συμβουλίου, παρέχεται αποζημίωσις καθοριζομένη δι’ αποφάσεως του Πρωθυπουργού». Το άρθρ. 2 αντικατεστάθη ως άνω δια του άρθρ. 1 Ν.Δ. 352/1974 (κατωτ. αριθ. 37). Άρθρ.3-Δια Β.Δ/των εκδιδομένων προτάσει του Πρωθυπουργού, καθορίζονται τα της οργανώσεως, συγκροτήσεως, λειτουργίας και αρμοδιοτήτων των υπηρεσιών του Εθνικού Ιδρύματος Ραδιοφωνίας και Τηλεοράσεως, τα των οργανικών θέσεων του πάσης Σελ. 296,18(β) Τεύχος 523-Σελ. 138 κατηγορίας και σχέσεως προσωπικού του, και πάσα άλλη επί του αντικειμένου τούτου λεπτομέρεια. Μεταβατικαί Διατάξεις Άρθρ.4.-Από της δημοσιεύσεως του παρόντος εις την Εφημερίδα της Κυβερνήσεως λήγει η θητεία των μελών του νυν υφισταμένου διοικητικού συμβουλίου του Ε.Ι.Ρ.Τ. Μέχρις όμως συγκροτήσεως κατ’ άρθρ. 2 του παρόντος του διοικητικού συμβουλίου του ιδρύματος, τα μέλη ων η θητεία κηρύσσεται λήξασα, νομίμως ασκούσι τα καθήκοντά των, του Συμβουλίου συγκροτουμένου κατά την περίπτωσιν ταύτην υπό την σύνθεσιν την προβλεπομένην υπό των κατά την δημοσίευσιν του παρόντος εις την Εφημερίδα της Κυβερνήσεως, ισχυουσών οικείων διατάξεων. Άρθρ.5.-Μέχρι της εκδόσεως των κατ’ άρθρ. 3 Β.Δ/των, το Ε.Ι.Ρ.Τ. διέπεται υπό των κατά την δημοσίευσιν του παρόντος ισχυουσών δια το Ε.Ι.Ρ. σχετικών διατάξεων. Άρθρ.6.-Επιτρέπεται όπως, μετ’ έκδοσιν των κατ’ άρθρ. 3 Β.Δ/των, κωδικοποιηθώσιν εις ενιαίον κείμενον δια Β.Δ/τος εκδιδομένου επί τη προτάσει του Πρωθυπουργού, αι διατάξεις αι αφορώσαι εις την οργάνωσιν και λειτουργίαν των υπηρεσιών του Ιδρύματος, επιτρεπομένης της νέας των διατάξεων αριθμήσεως, της αλλαγής της σειράς αυτών, ως και της φραστικής των διορθώσεως, άνευ οιασδήποτε μεταβολής της εννοίας των. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 18.Ρ.α.33 Κρατική Ραδιοφωνία-Τηλεόραση 